Media24 sluit talle tydskrifte | Maroela Media
Christine Ferreira, Lééf se redakteur, het die nuus Woensdag aan Maroela Media bevestig. Die span het glo enkele ure vantevore finale bevestiging gekry.
Calvin Fisher, topCar se redakteur, het ook dié nuus op Facebook bevestig. Dié tydskrif is vanjaar 23 jaar oud terwyl Lééf vanjaar 11 jaar oud is.
Die laaste uitgawes van dié tydskrifte sal glo in Januarie 2017 op die rak wees.
Ferreira het in ŉ onderhoud met Maroela Media vertel Lééf gaan sy deure sluit weens “finansiële beweegredes”. “Die sirkulasie het ook maar gedaal en die advertensie-inkomste het verminder. Dit is ŉ baie hartseer dag,” het sy gesê.
Al die werknemers het glo Woensdag e-posse ontvang waarin alternatiewe poste vir hulle uitgelê word. “Daarin is moontlike posisies waarvoor hulle kan aansoek doen, maar dit is nie te sê dat hulle die werk gaan kry nie. Sover ek verstaan is daar ook pakkette.”
Ferreira sê hoewel die span vanaand met seer harte gaan slaap, glo hulle daar is ŉ groter doel. “Dit bly egter baie hartseer.”
Drie ander tydskrifte in die Media24-stal gaan glo ook binnekort hul deure sluit. Maroela Media kon nie onmiddellik kommentaar in dié verband kry nie.
Sluit sommer alle publikasies van Media24, wie steur hulle nog aan die anti-blanke propaganda wat hulle so lustig verkondig. Nee wat danksy die internet kry ons die ware nuus en nie die polities korrekte sienswyses van ‘n klomp verlinkste joernaliste nie. En boonop is dit verniet. Wie betaal nog in vandag se tyd om nuus te lees?
Media24 is so anti ons, en die sluiting van hulle laaste waardevolle tydskrifte bied n gaping in die mark vir ons om self te publiseer.
Dit is hartseer. Die Leef het inspirerende artikels gehad. Was ten minste van die min tydskrifte wat jou siel gevoed het.
En moet nie vergeet van Landbou weekblad nie, sy redakteur noem mos blankes white trash, dus nou die wat ou Steve ondersteun.
Die artikel was mos nou die dag hier op Maroela ook gewees.
So nog een om te boikot!
Leef is werklik van die min tydskrifte wat ‘n Christen se siel voed. Dit is ‘n verlies